News Update: ‘พาวเวลล์’ เตรียมพูดคืนนี้ 21:00 น. จับตาท่าทีประธาน Fed ที่ Jackson Hole ส่องทิศทางขึ้นดอกเบี้ย-ลดขนาดงบดุล - FINNOMENA
การประชุมประจำปีของ Fed ที่เมือง Jackson Hole เริ่มแล้วเมื่อวานนี้ (25 ส.ค) และจะสิ้นสุดลงในวันที่ 27 ส.ค. ตลาดจับตาทิศทางอัตราดอกเบี้ย และการปรับลดขนาดงบดุล (QT) ท่ามกลางความกังวลเกี่ยวกับเงินเฟ้อ
26 ส.ค. 2565

การประชุมประจำปีของ Fed ที่เมือง Jackson Hole เริ่มแล้วเมื่อวานนี้ (25 ส.ค) และจะสิ้นสุดลงในวันที่ 27 ส.ค. ตลาดจับตาทิศทางอัตราดอกเบี้ย และการปรับลดขนาดงบดุล (QT) ท่ามกลางความกังวลเกี่ยวกับเงินเฟ้อ
หัวข้อการประชุมประจำในปีนี้คือ “Reassessing Constraints on the Economy and Policy” โดยตลาดให้ความสนใจต่อการขึ้นกล่าวสุนทรพจน์ของ ‘เจอโรม พาวเวลล์’ ประธาน Fed ในคืนนี้ตอนประมาณ 3 ทุ่ม ตามเวลาไทย
นักลงทุนจับตาอย่างใกล้ชิดเกี่ยวกับแนวโน้มการขึ้นดอกเบี้ยก่อนจะถึงการประชุมในวันที่ 20-21 ก.ย. หลัง Fed ขึ้นดอกเบี้ย 75 bps ในการประชุม 2 ครั้งล่าสุด
Esther George ประธานเฟดสาขาแคนซัสซิตี้ ซึ่งเป็นเจ้าภาพการประชุมในปีนี้กล่าวว่า Fed อาจต้องขึ้นดอกเบี้ยจนสูงกว่าระดับ 4% ไว้สักพักหนึ่งเพื่อลดความร้อนแรงของเงินเฟ้อลง
มีความกังวลการเร่งขึ้นดอกเบี้ยของ Fed จะทำให้เศรษฐกิจสหรัฐฯ เผชิญกับภาวะถดถอย โดยกระทรวงพาณิชย์สหรัฐฯ เผยว่า เศรษฐกิจสหรัฐหดตัว 0.9% ในไตรมาส 2 หลังหดตัว 1.6% ในไตรมาส 1 ซึ่งการหดตัว 2 ไตรมาสติดต่อกัน ถือว่าเข้าสู่ภาวะถดถอยทางเทคนิค
อย่างไรก็ตาม ประธาน Fed ไม่คิดว่าเศรษฐกิจสหรัฐฯ กำลังเข้าสู่ภาวะถดถอย เนื่องจากหลายภาคส่วนในระบบเศรษฐกิจ เช่น ตลาดแรงงาน ยังคงแข็งแกร่ง
การประชุมที่เมือง Jackson Hole นั้นถือได้ว่าเป็นการวมตัวกันของผู้ว่าการธนาคารกลาง รัฐมนตรีคลัง นักวิชาการ และผู้เชี่ยวชาญด้านการเงิน จากประเทศต่างๆ ทั่วโลก โดยทั้ง Haruhiko Kuroda ผู้ว่าการธนาคารกลางญี่ปุ่น และ Andrew Bailey ผู้ว่าการธนาคารอังกฤษ รวมถึงผู้ว่าการธนาคารกลางฝรั่งเศส เยอรมนี แอฟริกา ละตินอเมริกา และที่อื่นๆ ก็เข้าร่วมการประชุมครั้งนี้ด้วย
โดยจากข้อมูลสถิติย้อนหลังการประชุมช่วง 7 ปีที่ผ่านมา เทียบกับดัชนี S&P 500 พบว่า ผลตอบแทนของดัชนีเป็นบวกทุกครั้งยกเว้นปี 2019 ซึ่งเป็นปีที่ประธาน Fed แสดงท่าทีกังวลต่อเศรษฐกิจสหรัฐฯ หลังมีประเด็นสงครามการค้าสหรัฐฯ และจีน แม้ในปีนั้น Fed มีแนวโน้มลดดอกเบี้ยและลดการทำ QE Tapering เพื่อพยุงเศรษฐกิจก็ตาม
อ้างอิง: 
https://www.bloomberg.com/news/articles/2022-08-26/fed-s-jackson-hole-conference-is-underway-here-s-what-to-expect?sref=e4t2werz 
https://www.prachachat.net/finance/news-1028054
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
Jackson Hole
News Update
เจอโรม พาวเวลล์
เฟด
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA